6 Mei

**6 Mei** is die 126ste dag van die jaar in die Gregoriaanse kalender (127ste in skrikkeljare). Daar volg nog 239 dae in die jaar.

## Gebeure 
* 1312 – Pous Clemens V publiseer die bul *Exvivi de Paradiso* waarin die regulasies van die Minderbroeders (Fratres Minores) vasgelê word.
* 1527 – Spaanse en Duitse troepe plunder Rome; sommige beskou dit as die einde van die Renaissance.
* 1682 – Louis XIV van Frankryk verskuif sy hof na Versailles.
* 1715 – Pous Clemens XI stel Fabio Olivieri, sekretaris van Apostoliese Briewe aan as kardinaal.
* 1835 – James Gordon Bennett publiseer die eerste uitgawe van die *New York Herald*.
* 1861 – Amerikaanse Burgeroorlog: Arkansas breek weg van die Unie.
* 1877 – Hoof Crazy Horse van die Oglala Sioux gee oor aan die Verenigde State troepe in Nebraska toe hy besef dat sy mense swak is as gevolg van koue en honger.
* 1910 – George V word koning van die Verenigde Koninkryk na die dood van sy vader, Edward VII.
* 1889 – Die Eiffeltoring word amptelik aan die publiek oopgestel tydens die Universele Ekspo in Parys.
* 1932 – Moordaanslag op president Paul Doumer van Frankryk in Parys. Die president sterf die volgende dag aan sy beserings
* 1937 – *Hindenburg* ongeluk: Die Duitse zeppelin *Hindenburg* slaan aan die brand en word verwoes binne ’n minuut terwyl dit probeer dok by Lakehurst, New Jersey, 36 mense sterf.
* 1941 – Wjatsjeslaf Molotof word deur Josef Stalin vervang as voorsitter van die Raad van Volkskommissarisse (premier) van die Sowjetunie.
* 1942 – Tweede Wêreldoorlog: Die laaste Amerikaanse magte in die Filippyne gee oor aan die Japannese.
* 1954 – Roger Bannister word die eerste persoon wat die myl in minder as vier minute hardloop, die eerste droommyl.
* 1955 – Die Duitse Bondsrepubliek word lid van  die NAVO.
* 1974 – Willy Brandt tree af as bondskanselier van West-Duitsland.
* 1994 – Elizabeth II van die Verenigde Koninkryk en Franse President François Mitterrand open die Kanaaltonnel.
* 2002 – Jean-Pierre Raffarin word premier van Frankryk.
* 2002 – In Nederland word die politikus Pim Fortuyn vermoor.
* 2002 – Marc Ravalomanana word beëdig as president van Madagaskar.
* 2006 – Viering van die 500-jarige bestaan van die Switserse Wag in die Vatikaanstad.
* 2007 – Naspers stel sy nuwe Sondagkoerant *Sondag bekend.
* 2012 – Die sosialis François Hollande wen die tweede rondte van die Franse presidentsverkiesing met 51,7% van die stemme en vervang Nicolas Sarkozy in die Élysée.
* 2016 – Sadiq Khan wen die verkiesing om burgemeester van Londen te word.

## Geboortes 
* 1501 – Marcello Cervini (later Pous Marcellus II), 222ste pous van die Rooms-Katolieke Kerk († 1555).
* 1574 – Giovanni Battista Pamphilj (later Pous Innocentius X), 236ste pous van die Rooms-Katolieke Kerk († 1655).
* 1758 – Maximilien Robespierre, Franse politikus en prokureur († 1794).
* 1856 – Sigmund Freud, Oostenrykse sielkundige, († 1939).
* 1859 – Willem Kloos, Nederlandse digter († 1938).
* 1868 – Nikolaas II van Rusland, laaste Tsaar van Rusland († 1918).
* 1871 – Victor Grignard, Franse fisikus en Nobelpryswenner († 1935).
* 1898 – Konrad Henlein, Tsjeggiese politikus († 1945).
* 1915 – Orson Welles, Amerikaanse rolprentregisseur († 1985).
* 1920 – Ross Hunter, rolprentregisseur († 1996).
* 1922 – Miems de Bruyn, Afrikaanse aktrise († 2010).
* 1925 – Andrew Mlangeni, ANC aktivis en een van die agt mans wat in die Rivonia-verhoor was († 2020).
* 1945 – Rosa Smit, Afrikaanse digter en wenner van die Ingrid Jonkerprys vir haar poësie († 2021).
* 1953 – Tony Blair, Eerste Minister van die Verenigde Koninkryk.
* 1961 – George Clooney, Amerikaanse akteur.
* 1961 – Frans Timmermans, Nederlandse politikus van die PvdA.
* 2019 – Archie Mountbatten-Windsor, Britse koninklike en seun van prins Harry en Meghan Markle.

## Sterftes 
* 1583 – Sagarias Ursinus, Duitse Gerformeerde teoloog en Protestant hervormer (* 1534).
* 1684 – Heiman Dullaart, skilder en digter tydens Nederland se *Goue Eeu'' (* 1636).
* 1825 – Lady Anne Barnard, Skotse digteres en brieweskryfster (* 1750).
* 1859 – Alexander von Humboldt, Duitse natuurwetenskaplike en ontdekkingsreisiger (* 1769).
* 1862 – Henry David Thoreau, Amerikaanse skrywer en filosoof (* 1817).
* 1910 – Koning Edward VII van die Verenigde Koninkryk (* 1841).
* 1919 – L. Frank Baum, Amerikaanse skrywer (* 1856).
* 1992 – Marlene Dietrich, Duitse aktrise (* 1901).
* 2012 – Roelof Temmingh, Suid-Afrikaanse komponis (* 1946).
* 2016 – Margot Honecker, Oos-Duitse politikus (* 1927).
* 2019 – Cliff Saunders, Suid-Afrikaanse joernalis (* 1939).
* 2019 – Pieter Howes, Suid-Afrikaanse akteur, regisseur en joernalis (* 1985).
* 2021 – Humberto Maturana, Chileense bioloog en filosoof (* 1928).

## Vakansies, vierings, en waarnemingsdae 
*